钦定古今图书集成/方舆汇编/职方典/第1539卷 > 都匀府建置沿革考 通志
## 钦定古今图书集成/方舆汇编/职方典/第1539卷 > 都匀府建置沿革考 通志

本府

《禹贡》荆、梁二州南境。汉、唐为黔中地。五代晋天福五年，都云蛮长尹怀昌率其十二部附于楚。宋为羁縻合江、陈蒙二州。元初因之，寻分置都云军民府，领都匀县，定云府领合江、陈蒙二州，俱隶思明路。寻改置“都云、定云等处安抚司，隶云南行省。明洪武十六年，省定云，置都云安抚司，隶四川布政司。二十三年改” 安抚司，置都匀卫，领长官司七，仍隶四川布政司。永乐十七年改隶贵州都司，割所领长官司隶布政司，寻复属卫。弘治六年，即卫城增置都匀府，以卫属长官司隶之，又增置长官司二，安抚司一。八年改麻哈长官司为麻哈州，九名，九姓；独山长官司为独山州，清平长官司为清平县，属焉。县治与清平卫同城。正统间，以安抚司隶清平县。

皇清因之。寻分长官司二，隶麻哈州；三隶《独山州》。《康》

熙七年，省清平县入麻哈州。十一年，改都匀卫为都匀县，附郭复置清平县，省清平卫入县。本年复故长官司一，仍隶府。十二年，以府属长官司五，并隶都匀县。领州二，县二。

都匀县：〈附郭。〉

元为都云县，隶都云军民府。明改置都匀卫，隶贵州都司。

皇清康熙十一年改都匀卫为“都匀县。”二十六年总

裁卫，割新添卫属丹行入县。共领长官司七：都匀正都匀副邦水，平州，平浪，天灞，丹行

麻哈州

元为麻峡县，寻废。县改为麻哈长官司。明改置麻哈州，隶府。

皇清因之，领长官司二：“平定，乐平。”

独山州

元为独山蛮夷长官司。明为九名九姓独山长官司。寻改司设独山州，隶府。

皇清因之。领长官司三：丰宁，上。《烂土》。丰宁。下。

清平县

元为麻峡县地。明洪武初，置清平堡。寻改为清平卫，隶贵州都司。弘治八年增置清平县，与卫同城，隶府。

皇清康熙七年，省清平县入麻哈州。十一年，改清平。

卫为清平县，隶府。领安抚司一：《凯里》。